Diari Oficial de la Generalitat Valenciana


Sumari del DOGV 5304, del 17-07-2006 (2006/8033)

Resolució de 3 de juliol de 2006, de la Direcció General d'Administració Autonòmica, per la qual s'executa la sentència número 364/2005, de data 14 de novembre de 2005, del Jutjat Contenciós Administratiu número 7 de València.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5304

Data del DOGV
:   17-07-2006

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2006/8033


Organisme emissor
:   Conselleria de Justícia, Interior i Administracions Públiques

Tipus de document
:   Resolució

Resolució de 3 de juliol de 2006, de la Direcció General d'Administració Autonòmica, per la qual s'executa la sentència número 364/2005, de data 14 de novembre de 2005, del Jutjat Contenciós Administratiu número 7 de València. [2006/Q8033]  
Vista la sentència número 364/2005, de 14 de novembre de 2005, dictada pel Jutjat Contenciós Administratiu número 7 de València, la resolució de la qual literalment diu: «Que he d'estimar parcialment el recurs contenciós administratiu número 24/2005 promogut per Albert Sarió Micó contra la Resolució del director general de l'Administració Autonòmica de 3 de novembre de 2004, que desestima el recurs de reposició interposat per l'actor contra la Resolució del director general de l'Administració Autonòmica de 22 de juliol de 2004, la qual anul·le per ser contrària a dret, reconec com a situació jurídica individualitzada el dret del recurrent que amb retroacció d'actuacions i en relació amb el lloc de treball 9.513, la comissió procedisca a no valorar el Curs de Perfeccionament d'Agent d'Extensió Agrària a Juan Miguel Bonet Martínez, amb les conseqüències jurídiques que puguen derivar-se'n per a l'actor quant a l'adjudicació de l'esmentat lloc de treball».  
Reunida la Comissió de Valoració del Concurs de Mèrits 06/2003, el dia 7 de maig de 2006, aquesta, en compliment de l'esmentada sentència, va acordar no valorar el curs Agent d'Extensió Agrària a Juan Miguel Bonet Martínez, i, per tant, assignar en l'apartat c) Mèrits específics. 1) Cursos, la puntuació de 0 punts per a la plaça sol·licitada pel senyor Bonet Martínez, la qual cosa suposa modificar la puntuació total assignada a l'interessat, que aconseguix una valoració de 19.26 punts.  
Atés que el senyor Sarió Micó va sol·licitar, en segon lloc, el lloc de treball número 9.513 (el lloc de treball sol·licitat en primer lloc va ser adjudicat a un tercer concursant amb més puntuació), i el mateix que va ser adjudicat amb 20.26 punts a Juan Miguel Bonet Martínez, mitjançant una Resolució de 22 de juliol de 2004, de la Direcció General d'Administració Autonòmica.   
Tenint en compte, així mateix, que després de la nova baremació, Juan Miguel Bonet Martínez obté una puntuació total de 19.26 punts, i que segons l'esmentada puntuació, que és inferior a la puntuació de 20.63 obtinguts en el concurs de mèrits per Albert Sarió Micó, procedeix adjudicar-li el lloc de treball 9.513.   
Atés el temps transcorregut des de l'adjudicació de les destinacions, i la situació administrativa en què, a hores d'ara, es troba el nou adjudicatari, el Servei de Provisió de Llocs va citar Albert Sarió Micó per tal de manifestar la seua opció d'accedir o no al lloc de treball. Al mateix temps, per estar directament afectat per la resolució judicial i les conseqüències que se'n deriven per la possible pèrdua del lloc obtingut per aquest, es va citar Juan Miguel Bonet Martínez, se li va posar de manifest l'expedient i se li va concedir un termini de 10 dies per a al·legar quant considerara convenient. Transcorregut l'esmentat termini, el senyor Bonet no ha presentat al·legacions.  
Atés el que disposen l'article 118 de la Constitució Espanyola i l'article 17.2 de la Llei Orgànica del Poder Judicial, que estableixen l'obligatorietat de complir les sentència i la resta de resolucions fermes dictades per jutges i tribunals.  
Per tant, fent ús de les competències que legalment tinc conferides i en execució de l'esmentada sentència, resolc:  
Primer. Adjudicar a Albert Sarió Micó el lloc de treball número 9.513, cap de Secció de Producció Vegetal.  
Segon. La presa de possessió d'Albert Sarió Micó en el lloc de treball es produirà el dia 17 de juliol de 2006.  
Juan Miguel Bonet Martínez, que ocupa el lloc de treball afectat, cessarà d'ofici el dia 16 de juliol de 2006.  
Contra la present resolució podrà interposar-se incident d'execució de sentència davant del Jutjat Contenciós Administratiu número 7 de València, conforme al que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 3 de juliol de 2006.. El director general d'Administració Autonòmica: Miguel Antonio Crespo Marzal.